# V. МЕТОДИКА ЗА ОЦЕНКА

МЕТОДИКА ЗА ОЦЕНКА И КЛАСИРАНЕ НА УЧАСТНИЦИТЕ

в процедурата за възлагане на обществена поръчка с предмет: **„Внедряване на енергоспестяващи мерки, модернизация и ремонт на уличното осветление на град Габрово чрез договор с гарантиран резултат”**

Обществената поръчка се възлага въз основа на икономически най-изгодната оферта, определена въз основа на критерия по чл. 70, ал. 1, т. 3 от ЗОП – „оптимално съотношение качество/цена”

Комплексната оценка (Ко = 100 т.) се изчислява по следната формула:

Ко = Кц х 0,3 + Кк х 0,7, където:

Кц е критерий „цена”. Максимален брой точки - 100. Относителната тежест 30;

Кк е критерий „качество”. Максимален брой точки - 100. Относителната тежест 70.

Начин за определяне на оценката по всеки показател:

1) Оценката на критерия Кц се извършва по формулата:

най-ниска цена за изпълнение на предмета на поръчката

Кц = ----------------------------------------------------------------------------- х 100

цената за изпълнение, предложена в оценяваната оферта

2) Оценката на критерия Кк се извършва по формулата Кк = Кт х 0,8 + Кеп х 0,2, където:

Кт е техническа оценка на предложението. Максимален брой точки - 100. Относителната тежест 80;

Кеп е оценка на ефективността на проекта. Максимален брой точки - 100. Относителната тежест 20.

3) Техническа оценка на предложението представлява сбор от оценките по следните показателите: Кт= Кт1 +Кт2 +Кт3, като

**Кт1 е „Гарантирано количество намалени СО2 емисии** – максимален брой точки **25**.

Ще бъде оценено гарантираното количество намалени СО2 емисии по следната формула:

гарантирано количество, предложено в оценяваната оферта

Кт1 = ---------------------------------------------------------------------------------------------- х 25

най-голямо предложено гарантирано количество намалени СО2 емисии

***Забележка:*** *Количеството спестени CO2 се изчислява по следната формула – оферирано количество спестена енергия (ГГИЕ) енергия в MW/h умножена по 0,891tCO2*

**Кт2 е „Спестена енергия” (ГГИЕ)** – максимален брой точки **45**.

Ще бъде оценено количеството спестена енергия по следната формула:

количество, предложено в оценяваната оферта

Кт2= ------------------------------------------------------------------ х 45

Максимално количество предложено от участник

**Кт3 – „Локализиране на неработещ осветител“** максимален брой точки **30 т.**

Локализиране на неработещ осветител с точност захранващо таблоq към което е захранена групата от осветителите, част от която е неработещият осветител – 5 т.

Локализиране на неработещ осветител с точност клона, към който принадлежи неработещият осветител – 10 т.

Локализиране на точното местоположението на неработещия осветител – 30 т.

4) Оценка на ефективността на проекта се извършва по показателя „Нетна настояща стойност ” – максимален брой точки - 100.

Оценката по този показател се извършва по формулата:

ННС, предложена в оценяваната оферта

Кеп = ------------------------------------------------------ х 100

най-висока предложена ННС

*Указания:*

*За целите на оценяването, коефициентите ще се изчисляват до втория знак след десетичната запетая.*

*Офертите се класират по сумарно получения брой точки, от всички показатели за комплексната оценка (Ко).*

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, комисията прилага чл. 58 от ППЗОП.